Sqalli weġġa' serjament wara li waqa' minn fuq scaffolding għoli madwar żewġ sulari. Ir-raġel għandu 29 sena, u kien qed jagħmel xogħlijiet ta' manutenzjoni fi Triq Salvu Psaila, Birkirkara. L-inċident seħħ għall-ħabta ta' 12.30p.m fejn issejħet ambulanza li ħadet ir-raġel l-isptar Mater Dei għall-kura. Bil-każ ġiet infurmata l-Maġistrat tal-Għassa Dr C Farrugia Frendo LLD. li ordnat li ssir inkjesta u ħatret diversi esperti sabiex jassistuha filwaqt li l-investigazzjonijiet tal-Pulizija għadhom għaddejjin. Dan huwa it-tieni ħaddiem li llum waqa' minn għoli waqt li kien qed jagħmel xogħlijiet.